paragraph_text: Kao premijer, Stolipin je pokrenuo velike agrarne reforme, kojima je seljaštvu dodijelilo pravo privatnog vlasništva nad zemljom. Njegov je mandat također bio obilježen pojačanim revolucionarnim nemirima, na što je on odgovorio novim sustavom ratnoga stanja, koji je omogućavao uhićenje, brzo suđenje i smaknuće optuženih počinitelja. Izložen brojnim pokušajima atentata, Stolipina je u rujnu 1911. u Kijevu smrtno strijeljao revolucionar Dmitrij Bogrov.